ลิ้มลองรสทัสคานี จากแป้งสู่หลากหลายเมนูอร่อยที่ Di Farina ร้านพิซซ่าและอาหารอิตาเลียน
ซอยสาทร 10 และ 12 เป็นแหล่งรวมคาเฟ่และร้านอาหารหลายสัญชาติ เช่นเดียวกับ Di Farina (ดิ ฟารินา) ร้านอาหารอิตาเลียนที่เราอยากให้ไปเช็กอินพร้อมชิมรสชาติทัสคัน (Tuscan) ในบรรยากาศสบายๆ ระหว่างพักเที่ยงหรือนั่งชิลหลังเลิกงานบรรยากาศเรียบง่ายสบายๆ ของร้านThe Vibeตัวร้านตั้งอยู่เกือบท้ายซอยสาทร 12 แต่สังเกตได้ง่าย เพราะมีเตาอบพิซซ่าขนาดใหญ่ตั้งหน้าร้าน พร้อมด้วยที่นั่งอีกนิดหน่อยสำหรับผู้ชื่นชอบลมธรรมชาติ หรือจะนั่งหลบร้อนในตัวร้านที่ตกแต่งด้วยข้าวของเครื่องใช้ในครัวสไตล์อิตาเลียน และนั่งดูเชฟทำอาหารเพลินๆ หน้าครัวเปิด พร้อมฟังเพลงอิตาเลียนจากรายการวิทยุส่งตรงจากเมืองฟลอเรนซ์ The Dishesที่ Di Farina เชฟเด๋ง-ปิยะณัฐ ศรีรางาม เชฟเจ้าของซึ่งโฉบไปเรียนวิธีการทำขนมปังและพิซซ่าถึงเมืองฟลอเรนซ์ ประเทศอิตาลี นำเสนออาหารสไตล์ทัสคัน โดดเด่นด้วยเมนูพิซซ่าที่มีลักษณะลูกผสมระหว่างพิซซ่าแบบนาโปลีกับพิซซ่าแบบโรมัน แป้งด้านนอกบางกรอบ แต่ด้านในกลับเหนียวหนึบเคี้ยวเพลิน นอกจากนี้ยังมีอาหารที่ใช้มะเขือเทศเป็นหลักอีกหลายชนิดให้ลองชิม ส่วนวัตถุดิบส่วนใหญ่นำเข้าจากอิตาลี ตั้งแต่แป้ง ชีส ตลอดจนเตาหินอบพิซซ่าขนาดใหญ่Bruschetta di Pomodoro ขนมปังโฮมเมดอบสดใหม่กับมะเขือเทศรองท้องด้วย Bruschetta di Pomodoro (280 บาท) ขนมปังโฮมเมดชิ้นใหญ่ที่เชฟนวดแป้งและอบสดใหม่ทุกวัน ท็อปด้วยมะเขือเทศสับจำนวนมาก แล้วใส่เกลือ พริกไทย และน้ำมันมะกอกเพื่อปรุงรสอีกนิดหน่อย พอให้กินเล่นได้เบาๆ ก่อนที่จะไปสู่จานหนักอย่างพาสต้าและพิซซ่าแป้งพิซซ่ากับไส้กรอกอิตาเลียนSalsiccia (380 บาท) อีกหนึ่งเมนูไม่คุ้นตาที่ประกอบด้วยแป้งพิซซ่าและไส้กรอกอิตาเลียน จานนี้เชฟเด๋งภูมิใจเสนอเพราะทำขึ้นเองทั้งหมดตั้งแต่วัตถุดิบ ไม่ว่าจะเป็นไส้กรอกอิตาเลียนที่หมักหมูด้วยเกลือ พริกไทย และพริกปาปริก้า แล้วนำไปอบในเตาหิน ส่วนแป้งพิซซ่าก็เป็นแป้งแบบเดียวกับพิซซ่าปกติ แต่มีความกรอบมากกว่าเพราะไม่ได้ราดซอสและใส่เครื่อง รับประทานได้สองแบบ จะเอาไส้กรอกใส่บนแป้งพิซซ่า หรือกัดแป้งพิซซ่าแล้วตามด้วยไส้กรอกได้ตามอัธยาศัย(บน) บรรยากาศภายหน้าครัว (ล่าง) Capellini AllArrabbiata เส้นผัดในน้ำมันมะกอกพร้อมกับกระเทียม พริกแห้งมาถึงพาสต้ากันบ้าง ที่นี่มีเส้นสองแบบคือ เส้นสด (Pasta Fresca) และเส้นแห้ง (Pasta Secca) พาสต้าเส้นสดเชฟทำเองต้ังแต่การนวดแป้งจนถึงลวกเส้นผัดซอส ส่วนพาสต้าเส้นแห้งจะนำเข้าจากอิตาลี หากชอบรสจัดจ้านแนะนำ Capellini AllArrabbiata (280 บาท) พาสต้าเส้นเล็กลวกสุกระดับอัลเดนเต้ เส้นหนึบๆ ตามแบบฉบับอิตาลี นำไปผัดในน้ำมันมะกอกพร้อมกับกระเทียม พริกแห้ง และมะเขือเทศเชอร์รี ปรุงรสด้วยเกลือและพริกไทย กินแล้วสัมผัสได้ถึงความเผ็ดร้อนอ่อนๆ ใครว่าอาหารอิตาลีต้องเลี่ยนเสมอไปนั้นไม่จริงเลย นอกจากคาเปลลินีเส้นสด ยังมีเฟตตูชินี (Fettuccine) และปาปาร์เดลเล (Pappardelle) ให้ได้ลองสั่งกันด้วยดังที่เล่าไปในตอนต้น พิซซ่าที่ร้านมีลักษณะลูกผสมระหว่างนาโปลีพิซซ่าที่มีจุดเด่นคือความเหนียวนุ่ม กับโรมันพิซซ่าที่แป้งบางกรอบ ทำให้พิซซ่ามีลักษณะบางกรอบด้านนอกและเหนียวหนึบนุ่มด้านใน เชฟแนะนำ Pizza Bufalina (380 บาท) พิซซ่าตระกูลเดียวกับมาร์การิตาที่มีส่วนผสมหลักเพียง 3 อย่างคือ มะเขือเทศ ชีส และใบโหระพา พร้อมน้ำมันมะกอกเหยาะเล็กน้อย เช่นเดียวกับบูฟาลินาพิซซ่าที่ทาซอสมะเขือเทศสดบนแผ่นแป้ง ก่อนที่จะนำไปอบประมาณ 5 นาทีจากนั้นจัดเรียงชีสมอสซาเรลลาสดซึ่งทำจากนมควายและมะเขือเทศโครงการหลวงลงบนพิซซ่า ปิดท้ายด้วยใบโหระพาอิตาเลียนเสียบกลาง และเหยาะน้ำมันมะกอกเป็นอันเสร็จพิธีเมนูนี้ห้ามพลาด เลดี้ฟิงเกอร์คุกกี้ชุ่มฉ่ำด้วยกาแฟดำเข้มๆ จากอิตาลีเสร็จจากการหม่ำพาสต้าและพิซซ่ามาล้างปากด้วยของหวานสไตล์อิตาเลียนที่ทุกคนรู้จักกันดี Tiramisu (180 บาท) เลดี้ฟิงเกอร์คุกกี้ชุ่มฉ่ำด้วยกาแฟดำเข้มๆ จากอิตาลีเป็นฐาน วางทับด้วยมาสคาร์โปนชีสตีเข้ากับไข่แดงและน้ำตาลจนเนื้อครีมมีความนุ่มเบา ให้รสเข้มของกาแฟเจือขมนิดๆ ติดปลายลิ้น แต่ก็ยังได้รสหวานจากครีมที่ทำให้ทุกอย่างในจานไปกันได้ดีWhat You Should KnowDi FarinaOpen: เปิดบริการทุกวัน เวลา 12.00-22.30 น.Address: 11 ถนนสาทร ซอย 12 บางรัก กรุงเทพฯBudget: เริ่มต้นที่ 180 บาทContact: 0 2235 7127Page: www.facebook.com/DIFARINABKKMap:
ดิ ฟารินา นำเสนออาหารสไตล์ทัสคัน (Tuscan) โดดเด่นด้วยเมนูพิซซ่าที่มีลักษณะลูกผสมระหว่างพิซซ่าแบบนาโปลีกับพิซซ่าแบบโรมัน แป้งด้านนอกบางกรอบ แต่ด้านในกลับเหนียวหนึบเคี้ยวเพลิน นอกจากนี้ยังมีอาหารที่ใช้มะเขือเทศเป็นหลักอีกหลายชนิดให้ลองชิมพาสต้าเส้นเล็กลวกสุกระดับอัลเดนเต้ เส้นหนึบๆ ตามแบบฉบับอิตาลี นำไปผัดในน้ำมันมะกอกพร้อมกับกระเทียม พริกแห้ง และมะเขือเทศเชอร์รี ปรุงรสด้วยเกลือและพริกไทย กินแล้วสัมผัสได้ถึงความเผ็ดร้อนอ่อนๆ ใครว่าอาหารอิตาลีต้องเลี่ยนเสมอไปนั้นไม่จริงเลย